[image: gerbonis konturzimejums2.JPG]
DAUGAVPILS VALSTSPILSĒTAS PAŠVALDĪBA
DAUGAVPILS PILSĒTAS 24. PIRMSSKOLAS IZGLĪTĪBAS IESTĀDE
Reģ. Nr. 40900030233, Muzeja  iela 9, Daugavpils, LV-5401, tālr. 65428733
e-pasts:24pii@daugavpils.edu.lv
		     
                               APSTIPRINU
        Daugavpils pilsētas 
                    24. pirmsskolas izglītības iestādes
vadītāja                 I.Skrimble
2026. gada 26.maijā
rīk. Nr. 94
                 
Daugavpils pilsētas 24.pirmsskolas izglītības iestādes rīcības plāns
gaisa telpas apdraudējuma gadījumā
Izdoti saskaņā ar Valsts pārvaldes iekārtas 
likuma 72. panta 1. daļas 1. punktu,   
MK 22.08.2023. noteikumiem Nr. 474 
„Kārtība, kādā nodrošināma izglītojamo 
 profilaktiskā veselības aprūpe, pirmā palīdzība
 un drošība izglītības iestādēs” un 
Daugavpils valstspilsētas pašvaldības 
22.05.2026. rīkojumu Nr.54e par
“Rīcības algoritmu Daugavpils valstspilsētas 
pašvaldības iestādēm un kapitālsabiedrībām 
gaisa telpas dronu apdraudējuma gadījumā”

I. Vispārīgie noteikumi

1.1. Daugavpils pilsētas 24.pirmsskolas izglītības iestādes (turpmāk –iestāde) rīcības plāns gaisa telpas apdraudējuma gadījumos (turpmāk – noteikumi) nosaka izglītojamo, viņu likumisko pārstāvju un iestādes darbinieku rīcību, ja izglītības iestādes teritorijā vai tās tuvumā tiek novērots aizdomīgs drons vai saņemts brīdinājums - šūnapraides ziņa - par gaisa telpas apdraudējumu.
1.2. Gaisa telpas apdraudējums un droni: 
1.2.1. dronam tuvojoties, gaisā dzirdama skaņa, kas līdzīga motorzāģa vai mopēda motora radītam troksnim; 
1.2.2. atrodoties ārpusē, pamanot aizdomīgu lidojošu objektu vai dzirdot tā skaņu, nekavējoties jāmeklē patvērums, ievērojot divu sienu principu;
 1.2.4. divu sienu princips nozīmē, ka starp personu un ārējo vidi jābūt vismaz divām sienām. Drošākās vietas iestādē ir pirmā stāva gaiteņi bez logiem, kas nomarķēti ar pulcēšanās vietas simbolu.


II. Apdraudējuma izziņošanas signāls

2.1. Saņemot paziņojumu par apdraudējumu gaisa telpā, vadītāja, vadības pārstāvis informē iestādes personālu atbilstoši apziņošanas shēmai (skat. 1.pielikums) par steidzamu evakuāciju uz drošākām vietām. Par apdraudējumu gaisa telpā jābūt saņemtai šūnu apraides ziņai.


III. Evakuācijas kārtība un plāns uz drošākām vietām

3.1. Evakuācija nodarbību laikā un pastaigā:
3.1.1. Saņemot signālu par došanos uz drošu vietu, esot telpās pedagogs un skolotāja palīgs organizēti vada izglītojamos uz drošāku vietu;
3.1.2. Saņemot signālu par došanos uz drošu vietu, esot ārtelpās pedagogs un skolotāja palīgs ved bērnus telpās, dodoties uz drošāku vietu;
3.1.3. Nonākot drošākās vietās, katras grupas pedagogs veic izglītojamo uzskaiti pēc līdzi paņemtā saraksta – “Grupas žurnāla”;

3.2. Evakuācijas plāns un atbildīgās personas:
	Grupas
	Drošā vieta
	Atbidīgais

	M2/M3/M5/M6/M7/M8
	1.korpusa gaitenis Muzeja iela 9
	Vadītājas vietniece izglīt. jomā

	M1/M4/M9/M10/M11/M12
	2.korpusa gaitenis Muzeja iela 9
	Vispārējās aprūpes māsa

	M13/M14/M15/M16
	3.korpusa 1.stāva gaitenis Muzeja iela 9
	lietvede

	P1/P3/P4/P5/P6/P7
	1.korpusa gaitenis Parādes iela 5
	Vadītājas vietniece izglīt. jomā

	P2/P8
	1.korpusa gaitenis Parādes iela 5
	Saimniecības vadītāja

	Personāls
	Darba vietai tuvāk esošais gaitenis
	Vecākais saimniecības vadītājs




3.3. Tehniskie darbinieki apseko iestādi un aizver durvis, logus, žalūzijas stikla lausku izkliedes mazināšanai triecienviļņa gadījumā;
3.4. Pedagogs nodrošina klusumu, atbilstošas aktivitātes, saglabā mieru un nepieļauj panikas izcelšanos;
3.5. Pedagogi, kuri nav piesaistīti konkrētai grupai (logopēdi, mūzikas skolotāji, metodiķi) palīdz organizēt bērnus evakuācijas procesā un drošajā vietā;
3.6. Saziņai starp darbiniekiem tiek izmantotas iestādes darbinieku WhatsApp grupas vai informācija tiek nodota atbilstoši apziņošanas shēmai;
3.7. Katras grupas skolotāja palīgs nodrošina bērnus ar dzeramo ūdeni, vecākais saimniecības vadītājs un saimniecības vadītājs nodrošina darbiniekus ar dzeramo ūdeni;
3.8. Nepieciešamības gadījumā nodrošināt bērniem iespēju apmeklēt tualeti, izmantot personāla tualetes 1.,  2., 3. korpusa gaiteņos; 
3.9. Ilgstoša apdraudējuma gadījumā uzturoties drošajā vietā, nodrošināt pēctecīgu bērnu ēdināšanas procesu;
3.10. Pedagogi nodrošina bērnu uzturēšanos drošajā vietā un neorganizē pārvietošanos, ja nav saņemts oficiāls norādījums par trauksmes beigām vai pārvietošanos uz drošāku vietu.


IV. Saziņa ar izglītojamo likumiskajiem pārstāvjiem

4.1. Saņemot šūnapraides ziņojumu vai cita veida oficiālo informāciju sniedz: 
       4.1.1. vadītājs  - pedagogiem, iestādes darbiniekiem klātienē vai WhatsApp grupā;
4.1.2. grupu skolotāji - likumiskajiem pārstāvjiem WhatsApp grupā;
4.2. Ja paziņojums par apdraudējuma beigām nav saņemts līdz izglītības iestādes darba laika beigām, izglītības iestāde nodrošina izglītojamo drošības uzraudzību līdz apdraudējuma beigām vai līdz brīdim, kad izglītojamo pārņem vecāks vai likumiskais pārstāvis, rakstveidā apliecinot bērna izņemšanu un uzņemoties atbildību par viņa drošību (skat. 2. pielikums)


V. Rīcības algoritms, ja konstatēts apdraudējums ārpus iestādes darba laika

5.1. Ja brīdinājums par gaisa telpas apdraudējumu (šūnu apraides paziņojums) ir izziņots ārpus darba laika un līdz plkst. 6:00 nav paziņots par apdraudējuma beigām tiek noteiktas dežūrgrupas , kuras uzņem operatīvo dienestu (NMPD; VP; PP VUGD, zemessargu, NBS), ārstniecības personāla un kritiskās infrastruktūras darbinieku bērnus;
5.2. Izglītības iestādes administrācija par mācību procesa organizēšanu attiecīgajā dienā informē izglītojamo vecākus vai likumiskos pārstāvjus, izmantojot iestādes oficiālos saziņas līdzekļus;
5.3. Tiklīdz tiek saņemts paziņojums par apdraudējuma beigām, darbinieki, kuri netika norīkoti dežūrgrupās,  vienas stundas laikā ierodas darbā atbilstoši noteiktajam darba grafikam un atsāk
 darba pienākumu izpildi, turpinot darbu ierastajā režīmā līdz darba dienas beigām.

VI. Noslēguma jautājumi


6.1.  Algoritms tiek aktualizēts, mainoties drošības situācijai vai saņemot kompetento institūciju papildu norādījumus.
6.2.  Daugavpils pilsētas 24.pirmsskolas izglītības iestādes rīcības plāns gaisa telpas apdraudējuma gadījumos stājas spēkā ar tā apstiprināšanas brīdi.




Vadītāja                                                                                                   I.Skrimble

